Euparia

Se systematisk inndeling

Euparia er en slekt av biller som hører til familien skarabider (Scarabaeidae).

Utseende 
Små (4-5 millimeter), avlange, blanke, rødbrune til svarte gjødselbiller, antennene ender i en vifte. Kroppen er mer eller mindre sylindrisk. Oversiden er spredt kledt med fine, korte hår. Hodet er bredt og skovlformet. Pronotum er bredt, tydelig bredere enn dekkvingene. Denne slekten har forholdsvis slanke bein, ikke kraftige gravebein som mange andre gjødselbiller. Dekkvingene har markerte punktrader (lengdefurer) og er nokså jevnbrede, avrundede bak.

Levevis 
Euparia castanea er assosiert med maur i slekten Solenopsis, der billene eter på døde maur i kolonien og også dreper og eter maurlarver. De voksne billene kommer av og til til lys om natten.

Utbredelse 
Slekten er utbredt i varme områder av Amerika og Afrika. Avgrensingen av denne slekten har variert betydelig, noen ganger blir arter fra tropisk Asia og Ny-Guinea også inkludert her.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Eupariini Schmidt, 1910 
 Slekten Euparia Lepeletier & Audinet-Serville, 1828
 Euparia africana Schmidt, 1909
 Euparia ambrymensis Paulian, 1941
 Euparia baraudi Chalumeau & Gruner, 1974 - Guadeloupe
 Euparia castanea Lepeletier & Audinet-Serville, 1828 - USA og Mexico
 Euparia consimilis Balthasar, 1945
 Euparia mirabilis Balthasar, 1945 - Panama, Venezuela og Surinam

Kilder 
 Generic Guide to New World Scarab Beetles - Euparia 
 biolib.cz - Oversikt over stammer og slekter

Eksterne lenker 
 Bilder av Euparia castanea
 

Gjødselbiller
Biller formelt beskrevet i 1828